Bosna i Hercegovina

Federacija Bosne i Hercegovine

Srednjobosanski kanton / Kanton Središnja Bosna

**Općina Vitez**

**Općinska izborna komisija / Općinsko izborno povjerenstvo**

Vitez, 19.02.2024. godine

Broj: 01/24

Na osnovu člana 2.13 stav (1) tačka 8. Izbornog zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u vezi s članom 69. Pravilnika o provođenju izbora u Bosni i Hercegovini (“Službeni glasnik Bosne i Hercegovine” br.27/22), Općinska izborna komisija Vitez raspisuje;

**J A V N I O G L A S**

**za prijavu jednog kandidata za kontrolora izbornih rezultata**

**I.** Objavljuje se Javni oglas za prijavu kandidata za kontrolora izbornih rezultata.

**II. Uslovi za imenovanje:**

**Opći uslovi:**

1. Prijavljeni kandidat je državljanin Bosne i Hercegovine s pravom glasa.

2. Za kontrolora izbornih rezultata ne može biti imenovano lice (član 2.3.Izbornog zakona BiH):

1. koje se ne može kandidirati u smislu odredbi članova 1.6, 1.7 i 1.7a Izbornog zakona BiH;

2. koje je član najvišeg izvršno-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora);

3. koje je nosilac izabranog mandata ili je član izvršnog organa vlasti, osim u slučajevima predviđenim članom 2.12 stav (4) Izbornog zakona;

4. koje je kandidat za izbore za bilo koji nivo vlasti (na Lokalnim izborima 2020. godine, Općim izborima 2022.g.); i

5. kojem je izrečena kazna za radnju koja predstavlja težu povredu izbornih zakona ili propisa za koju je lično odgovorno, u posljednje četiri godine, računajući od dana pravosnažnosti odluke.

**Posebni uslovi:**

- da ima najmanje završenu srednju školu, odnosno IV. ili V. stepen stručne spreme;

- da ima izborno iskustvo (odnosno rad na poslovima kontrolora izbornih rezultata, rad na poslovima supervizora izbornih rezultata, rad na poslovima unosa izbornih rezultata i rad u biračkom odboru kao predsjednik ili član biračkog odbora).

**III. Potrebna dokumentacija:**

1. prijava na javni oglas (popunjen obrazac za prijavu kandidata za kontrolora izbornih rezultata),
2. potvrda o prebivalištu,
3. Ovjerena kopija univerzitetske diplome/svjedočanstva o završenom školovanju,
4. Rješenje/uvjerenje o izbornom iskustvu.

**IV. Rok za podnošenje prijava**

Rok za podnošenje prijava je petnaest (15) dana od dana objave javnog oglasa na oglasnoj ploči općine grada, na web stranici općine i u dnevnom listu Oslobođenje.

**V. Organ za provođenje postupka**

Proceduru izbora kandidata po javnom oglasu provodi općinska izborna komisija općine.

**VI. Ostale informacije**

Izborna komisija će nakon završene procedure po javnom oglasu imenovati kontrolora izbornih rezultata na period od 5 godina. Imenovani kontrolor izbornih rezultata, da bi bio angažovan, dužan je proći obuku, testiranje i certificiranje koju će organizovati i provesti Centralna izborna komisija Bosne i Hercegovine. Izborna komisija će certificiranog kontrolora izbornih rezultata angažovati prilikom provedbe izbora, na poslovima kontrole izbornih rezultata, za koje poslove je predviđena naknada. Visinu naknade određuje općinska izborna komisija. Obrazac prijave je sastavni dio javnog oglasa.

Prijavu na javni oglas kandidati dostavljaju u zatvorenoj koverti u sjedište izborne komisije sa naznakom:

***Općinska izborna komisija Vitez 112A***

***Adresa:Stjepana Radića bb***

***Vitez***

***„Prijava na javni oglas za kontrolora izbornih rezultata - ne otvarati“.***

Nepotpune i neblagovremene prijave izborna komisija neće uzeti u razmatranje.

Predsjednik OIK

Ramajana Idrizović